CELEX: 
Language: hr
Date: 2018-10-11 00:00:00
Title: PROVEDBENA ODLUKA KOMISIJE (EU) …/… o utvrđivanju predloška izjave o pristupačnosti u skladu s Direktivom (EU) 2016/2102 Europskog parlamenta i Vijeća o pristupačnosti internetskih stranica i mobilnih aplikacija tijela javnog sektora

PROVEDBENA ODLUKA KOMISIJE (EU) …/…
            
            
               оd 11.10.2018.
            
            
               o utvrđivanju predloška izjave o pristupačnosti u skladu s Direktivom (EU) 2016/2102 Europskog parlamenta i Vijeća o pristupačnosti internetskih stranica i mobilnih aplikacija tijela javnog sektora
            
            
               (Tekst značajan za EGP)
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Direktivu (EU) 2016/2102 Europskog parlamenta i Vijeća od 26. listopada 2016. o pristupačnosti internetskih stranica i mobilnih aplikacija tijela javnog sektora
                  1
               , a osobito njezin članak 7. stavak 2.,
            
            
               nakon savjetovanja s odborom uspostavljenim člankom 11. stavkom 1. Direktive (EU) 2016/2102, 
            
            
               budući da:
            
            
               (1)Direktivom (EU) 2016/2102 utvrđuju se zajednički zahtjevi pristupačnosti za internetske stranice i mobilne aplikacije tijela javnog sektora te zahtjevi za izjave o pristupačnosti koje tijela javnog sektora trebaju imati radi usklađenosti svojih internetskih stranica i mobilnih aplikacija s tom direktivom.
            
            
               (2)Države članice trebale bi osigurati da tijela javnog sektora imaju izjave o pristupačnosti u skladu s predloškom izjave o pristupačnosti koji je utvrdila Komisija.
            
            
               (3)Države članice potiču se da osiguraju da tijela javnog sektora redovito (najmanje jednom godišnje) preispituju i ažuriraju svoje izjave o pristupačnosti.
            
            
               (4)Kako bi osigurale jednostavan pristup izjavi o pristupačnosti, države članice trebale bi poticati tijela javnog sektora da svojim izjavama omoguće pristup sa svih internetskih stranica Izjavama bi se trebalo moći pristupiti i iz mobilne aplikacije. 
            
            
               (5)Radi lakšeg pronalaženja i bolje pristupačnosti te lakše ponovne uporabe informacija koje sadržava izjava o pristupačnosti, po potrebi bi je trebalo staviti na raspolaganje u strojno čitljivom obliku kako je navedeno u Direktivi 2003/98/EZ Europskog parlamenta i Vijeća
                  2
               , 
            
            
               DONIJELA JE OVU ODLUKU: 
            
            
               Članak 1.
            
            
               Predmet 
            
            
               Ovom se Odlukom utvrđuje predložak izjave o pristupačnosti kojim će se koristiti tijela javnog sektora u državama članicama radi usklađivanja svojih internetskih stranica i mobilnih aplikacija sa zahtjevima iz Direktive (EU) 2016/2102 kako je utvrđeno u Prilogu ovoj Odluci.
            
            
               Članak 2.
            
         
         
            
               Format izjave
            
            
               Izjava mora biti u pristupačnom formatu u skladu s člankom 4. Direktive (EU) 2016/2102 i, po potrebi, u strojno čitljivom obliku iz članka 2. stavka 6. Direktive 2003/98/EZ.
            
            
               Članak 3.
            
            
               Priprema izjave
            
            
               1.Države članice jamče točnost navoda u izjavi u smislu usklađenosti sa zahtjevima utvrđenima u Direktivi (EU) 2016/2102 te njihovu utemeljenost na jednome od sljedećih:
            
            
               (a)stvarnoj evaluaciji usklađenosti internetske stranice ili mobilne aplikacije sa zahtjevima iz Direktive (EU) 2016/2102, kao što su:
            
            
               –samoprocjena koju je provelo tijelo javnog sektora;
            
            
               –ocjena koju je provela treća strana, primjerice certifikacija;
            
            
               (b)sve druge mjere koje države članice smatraju prikladnima, a koje pružaju jednako jamstvo točnosti navoda u izjavi.
            
            
               2.U izjavi se navodi koja je metoda iz stavka 1. upotrijebljena.
            
            
               Članak 4.
            
            
               Prilagodba izjave
            
            
               1.Države članice osiguravaju da tijela javnog sektora u svojim izjavama poštuju barem zahtjeve obveznog sadržaja utvrđene u odjeljku 1. Priloga.
            
            
               2.Države članice mogu dodati zahtjeve koji prelaze ono što je potrebno za neobvezni sadržaj naveden u odjeljku 2. Priloga.
            
            
               Članak 5.
            
            
               Stupanje na snagu
            
            
               Ova Odluka stupa na snagu dvadesetog dana od dana objave u Službenom listu Europske unije.
            
            
               Sastavljeno u Bruxellesu 11.10.2018.
            
            
               
                     Za Komisiju
               
               
                     Predsjednik
                     Jean-Claude JUNCKER
               
            
         
         
            
                     
                        
                           
                     
                  
               
         
         
            
                  
                     (1)
                  
                        SL L 327, 2.12.2016., str. 1. 
               
               
                  
                     (2)
                  
                        Direktiva 2003/98/EZ Europskog parlamenta i Vijeća od 17. studenoga 2003. o ponovnoj uporabi informacija javnog sektora (SL L 345, 31.12.2003., str. 90.).
               
            
      
    ---documentbreak--- 
      
         
         
            
               PREDLOŽAK IZJAVE O PRISTUPAČNOSTI
            
            
               Upute
            
            
               Tijelo javnog sektora trebalo bi prema potrebi izbrisati i/ili izmijeniti tekst u kurzivu.
            
            
               Prije objavljivanja izjave o pristupačnosti trebalo bi izbrisati sve krajnje bilješke.
            
            
               Korisnik bi trebao moći lako pronaći izjavu o pristupačnosti. Poveznica na izjavu o pristupačnosti trebala bi biti smještena na vrlo vidljivom mjestu na početnoj stranici ili biti na raspolaganju na svim internetskim stranicama, primjerice u statičnom zaglavlju ili podnožju. Za izjavu o pristupačnosti može se upotrijebiti standardizirani URL. U mobilnim aplikacijama izjava bi trebala biti smještena kako je navedeno u članku 7. stavku 1. trećem podstavku Direktive (EU) 2016/2102. Izjavi bi se trebalo moći pristupiti i iz mobilne aplikacije. 
            
            
            
               Odjeljak 1. Zahtjevi obveznog sadržaja
            
            
               IZJAVA O PRISTUPAČNOSTI
            
            
               [Naziv tijela javnog sektora] nastoji svoje [internetske stranice] [i] [mobilnu aplikaciju/mobilne aplikacije] učiniti pristupačnima u skladu s [nacionalnim zakonodavstvom kojim se prenosi Direktiva (EU) 2016/2102 Europskog parlamenta i Vijeća
                  1
               ].
            
            
               Ova izjava o pristupačnosti primjenjuje se na [upišite područje primjene izjave, npr. internetske stranice / mobilne aplikacije
                  I
                na koje se izjava odnosi, prema potrebi].
            
            
               
                     II
                  Stupanj usklađenosti
            
            
               (a)
                  III
                [Ova] [Ove] [internetske stranice] [mobilna aplikacija / mobilne aplikacije] [je] [su] potpuno u skladu s [xxx
                  IV
               ].
            
            
               (b)
                  V
                [Ova] [Ove] [internetska stranica / internetske stranice] [mobilna aplikacija / mobilne aplikacije] [je] [su] djelomično u skladu
                  VI
                s [xxx
                  VII
               ] zbog [neusklađenosti] [i/ili] [iznimki] koje su navedene u nastavku.
            
            
               (c)
                  VIII
                [Ova] [Ove] [internetske stranice] [mobilna aplikacija / mobilne aplikacije] [nije] [nisu] u skladu s [xxx
                  IX
               ]. [Neusklađenosti] [i/ili] [iznimke] navedene su u nastavku.
            
            
               
                     X
                  Nepristupačan sadržaj
            
            
               Sadržaj naveden u nastavku nepristupačan je zbog sljedećih razloga:
            
            
               (a)
                     neusklađenosti s [nacionalnim zakonodavstvom].
                     
               
            
               [Navedite neusklađenosti internetskih stranica / mobilnih aplikacija i/ili opišite koji dijelovi/sadržaj/funkcije još nisu usklađeni
                  XI
               ].
            
            
               (b)
                     nerazmjerno opterećenje
            
         
         
            
               [Navedite nepristupačne dijelove/sadržaj/funkcije za koje se privremeno poziva na iznimku zbog nerazmjernog opterećenja u smislu članka 5. Direktive (EU) 2016/2102]
            
            
               (c)
                     sadržaj nije obuhvaćen područjem primjene primjenjivog zakonodavstva
            
            
               [Navedite nepristupačne dijelove/sadržaj/funkcije koji nisu obuhvaćeni područjem primjene primjenjivog zakonodavstva].
            
            
               [Po potrebi navedite druga pristupačne rješenja].
            
            
               Priprema ove izjave o pristupačnosti
            
            
               Ova je izjava sastavljena [datum
                  XII
               ].
            
            
               [Navedite metodu upotrijebljenu za pripremu izjave (vidjeti članak 3. stavak 1. Provedbene odluke Komisije …/…-Ured za publikacije: upisati broj ove Odluke)].
            
            
               [Izjava je zadnji put preispitana [upisati datum zadnjeg preispitivanja
                  XIII
               ].
            
            
               Povratne informacije i podaci za kontakt
            
            
               [Navedite opis i poveznicu na mehanizam za davanje povratnih informacija koji će se upotrebljavati za obavješćivanje tijela javnog sektora o svim neusklađenostima te za traženje informacija i sadržaja isključenih iz područja primjene Direktive].
            
            
               [Navedite informacije za kontakt relevantnih tijela/odjela/osoba (po potrebi) odgovornih za pristupačnost i obradu zahtjeva poslanih putem mehanizma za povratne informacije].
            
            
               Postupak praćenja provedbe propisa
            
            
               [Navedite opis i poveznicu na postupak praćenja provedbe propisa koji se upotrebljava u slučaju nezadovoljavajućeg odgovora na obavijest ili zahtjev poslan u skladu s člankom 7. stavkom 1. točkom (b) Direktive].
            
            
               [Navedite informacije za kontakt relevantnog tijela za praćenje provedbe propisa].
            
            
               Odjeljak 2. Neobvezni sadržaj
            
            
               Sljedeći neobvezni sadržaj može se dodati izjavi o pristupačnosti kako se to smatra primjerenim:
            
            
               (1)objašnjenje obveza koje je tijelo javnog sektora preuzelo u pogledu digitalne pristupačnosti, primjerice:
            
            
               –njegova namjera da postigne višu razinu pristupačnosti od one propisane zakonom;
            
            
               –korektivne mjere koje treba poduzeti kako bi se otklonile poteškoće s nepristupačnim sadržajem internetskih stranica i mobilnih aplikacija, uključujući rokove za provedbu tih mjera;
            
            
               (2)formalno prihvaćanje (na upravnoj ili političkoj razini) izjave o pristupačnosti;
            
         
         
            
               (3)datum objave internetskih stranica i/ili mobilne aplikacije;
            
            
               (4)datum zadnjeg ažuriranja internetskih stranica i/ili mobilne aplikacije nakon znatne revizije njihova sadržaja;
            
            
               (5)poveznica na izvješće o evaluaciji, ako je dostupna, a osobito ako je stupanj usklađenosti internetske stranice ili mobilne aplikacije utvrđen kao „(a) potpuna usklađenost”;
            
            
               (6)dodatna pomoć putem telefona osobama s invaliditetom te podrška korisnicima asistivne tehnologije;
            
            
               (7)svaki drugi sadržaj koji se smatra prikladnim.
               
         
         
            
                  
                     (1)
                  
                        Direktiva (EU) 2016/2102 Europskog parlamenta i Vijeća od 26. listopada 2016. o pristupačnosti internetskih stranica i mobilnih aplikacija tijela javnog sektora (SL L 327, 2.12.2016., str. 1.).
               
            
                  
                     (I)
                  
                  
                      
                           Za mobilne aplikacije uključite informacije o verziji i datum.
                  
               
               
                  
                     (II)
                  
                  
                      
                           Odaberite jednu od mogućnosti u nastavku, npr. (a), (b) ili (c) i izbrišite one koje nisu primjenjive.
                  
               
               
                  
                     (III)
                  
                  
                      
                           Odaberite (a) samo ako su potpuno ispunjeni svi zahtjevi norme ili tehničke specifikacije bez iznimke.
                  
               
               
                  
                     (IV)
                  
                  
                      
                           Upišite upućivanje na norme i/ili tehničke specifikacije ili upućivanje na nacionalno zakonodavstvo kojim se prenosi Direktiva.
                  
               
               
                  
                     (V)
                  
                  
                      
                           Odaberite (b) ako je ispunjena većina zahtjeva norme ili tehničke specifikacije uz određene iznimke.
                  
               
               
                  
                     (VI)
                  
                  
                      
                           To znači da još nije postignuta potpuna usklađenost i da je potrebno poduzeti mjere kojima se postiže potpuna usklađenost.
                  
               
               
                  
                     (VII)
                  
                  
                      
                           Upišite upućivanje na norme i/ili tehničke specifikacije ili upućivanje na nacionalno zakonodavstvo kojim se prenosi Direktiva.
                  
               
               
                  
                     (VIII)
                  
                  
                      
                           Odaberite (c) ako nije ispunjena većina zahtjeva iz norme ili tehničke specifikacije.
                  
               
               
                  
                     (IX)
                  
                  
                      
                           Upišite upućivanje na norme i/ili tehničke specifikacije ili upućivanje na nacionalno zakonodavstvo kojim se prenosi Direktiva.
                  
               
               
                  
                     (X)
                  
                  
                      
                           Može se izbrisati ako nije primjenjivo.
                  
               
               
                  
                     (XI)
                  
                  
                      
                           Opišite na netehnički način, koliko je to moguće, zašto sadržaj nije pristupačan, uključujući upućivanja na primjenjive zahtjeve u relevantnim normama i/ili tehničkim specifikacijama koji nisu ispunjeni; npr.:
                  
                  
                        „Prijava u aplikaciju za razmjenu dokumenata ne može se u potpunosti izvesti s pomoću tipkovnice (broj zahtjeva XXX (ako je primjenjivo))”
                  
               
               
                  
                     (XII)
                  
                  
                      
                           Upišite datum prve verzije ili naknadnog ažuriranja izjave o pristupačnosti nakon evaluacije internetskih stranica ili mobilnih aplikacija na koje se ona odnosi. Preporučuje se provođenje evaluacije i ažuriranje izjave nakon znatne revizije internetskih stranica ili mobilne aplikacije.
                  
               
               
                  
                     (XIII)
                  
                  
                      
                           Preporučuje se redovito preispitivati točnost tvrdnji iz izjave o pristupačnosti, a najmanje jednom godišnje. Ako je takvo preispitivanje provedeno bez potpune evaluacije internetskih stranica/mobilne aplikacije, bez obzira na to je li takvo preispitivanje uzrokovalo izmjene u izjavi o pristupačnosti, navedite datum zadnjeg takvog preispitivanja.